**Rondel de Mărţişor**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Mărţişor

Mi-am adus aminte, Mamă,

Căci ziua de-azi, e Mărţişor,

Şi pentru-al inimii-ascuns dor

Nu puteam să nu ţin seamă!

M-ai crescut cu griji şi teamă

Şi de respect mă simt dator,

Şi mi-am adus aminte Mamă,

Căci ziua de-azi, e Mărţişor!

Privind cum anii se destramă

Şi chipu-ţi schimbă-ncetişor,

Mă prinde-un sunet trecător

În glas duios care mă cheamă,

Şi mi-am adus aminte, Mamă,

Căci ziua de-azi, e Mărţişor!

Flavius Laurian Duverna